**Generalforsamling i EIF 10.oktober 2023 i EBIC**

**Dagsorden i henhold til vedtægterne:**

a. Valg af dirigent og stemmetællere.

b. Aflæggelse af beretning.

c. Godkendelse af regnskab og budget.

d. Nyheder fra afdelingerne

e. Behandling af indkomne forslag.

f. Valg af formand og kasserer/sekretær i lige år, næstformand i ulige år.

g. Valg af to suppleanter.

h. Valg af to revisorer og en revisorsuppleant.

i. Eventuelt.

**Ad a) Valg af dirigent og stemmetællere**

Henrik Gundsøe blev valgt som dirigent og stemmetæller

**Ad b) Aflæggelse af beretning**

En stor tak til alle foreninger og frivillige. Uden jeres kæmpe indsats var der ingen foreninger, sunde fællesskaber, sved på panden og meget andet godt. Der ville heller ikke være Juletræsfest, Fastelavnsfest og Kernesjov Motion for byens borgere og besøgende. Frivilligt arbejde er ikke en selvfølge. Det fortjener altid et stort anerkendende TAK.

Der er nu også flere medlemmer i EIF sammenlignet med sidste år. Helt præcist 104, så det samlede antal medlemmer nu er oppe på 1.885. Den positive udvikling kommer særligt fra aldersgruppen 0-12 år. Her er der hele 136 flere medlemmer. Aldersgruppen 13-25 år viser en tilbagegang på 23% til i alt 207 medlemmer. Det er det laveste tal siden 2012, som er det første opgørelses år i den nuværende foreningsrapport. Medlemmer på over 25 år viser en samlet fremgang på 31.

Den samlede udvikling er naturligvis positiv, men der er en voksende udfordring med aldersgruppen 13-25 år, som kalder på kreativitet og måske helt nye strukturer i foreningslivet?

Der har fortsat været fokus på udviklingen af samarbejdet med EBIC. Et arbejde som er blevet kick startet i forbindelse med tiltrædelse af Thomas Hanberg Hansen som ny direktør pr. 1/1-2023. Der er allerede tydelige og positive forandringer gennem mere åbenhed, samarbejde og involvering.

Den 30. september blev der afholdt stormøde om ”Fremtidens EBIC”. Der var omkring 80 deltagere, som drøftede store og små idéer til udviklingen af EBIC og arealerne omkring EBIC – Fælleden. Dagens emner og workshops var baseret på afholdte gruppe interviews med mere end 30 forskellige og bredt repræsenterede nøglepersoner samt danske idrætsforeningstendenser og herunder Ebeltofts demografiske udvikling. På baggrund af de indsamlede input udarbejdes forslag til vision og handlingsplan. EIF er en central spiller for beslutninger om den videre proces. Her er vi også i en spændende brydningstid med mange muligheder.

I det kommende år vil der være endnu mere fokus på samarbejde mellem EIF og EBIC, men også hvordan samarbejdet kan udvikles mellem EIF og foreningerne. Et stort spørgsmål bliver derfor ”Hvordan skal/kan EIF støtte foreningerne”?

Endnu engang tak for en fantastisk indsats til alle foreninger og frivillige.

**Ad c) Godkendelse af regnskab og budget**

Ole Madsen (Kasser) omdelte og gennemgik regnskab og budget:

Regnskab og budget blev godkendt

Kommentar fra mødet – det aftales at man melder sig til møderne og oplyser om man ønsker sandwich el. lign – dette også for at reducere udgifterne.

**Ad d) Nyheder fra afdelingerne**

Svømmeklubben: Det går godt, mere end 500 medlemmer. Vil gerne starte et udspringshold op med hjælp fra livredderne.

Håndbold: Har udfordringer med de unge årgange – idet de unge forlader byen, de tager typisk ud af byen for uddannelse og kommer så tilbage senere. Vi har mange børn og mange trænere.

Løbeklubben: Rimelig status quo – ca. 60 aktive medlemmer. Er kommet godt i gang med samarbejdet med gymnastik med cirkeltræning om torsdagen. Stor succes. Men mange ældre.

Fodbold: ca. 210-medlemmer, arbejder på at få klubben godkendt som Børneklub – har en der gerne vil på børnetræneruddannelse. Vi er kommet med i budgettet for 2024 med 2 mill til en kunstgræsbane. Dette tilsagn skal sikres – vedligeholdelsesudgifterne kan blive en udfordring, idet de kan koste op mod 300.000 kr. om året. Der arbejdes med organisationen, så fremtiden og kontinuiteten sikres. Der eksisterer en kunstgræsbane arbejdsgruppe, som skal sikre at tingene gøres i den rigtige rækkefølge.

Skytterne: Vi har pt. ca.35 medlemmer, men fremgang. Var sidste år med i skytternes dag – og gør det igen i år for at tiltrække medlemmer. Har en god bestyrelse så tingene ser positive ud.

Tennis: Sluttede sæsonen med 256 medlemmer, de 209 er 25+ og de 37 er under 18 år gamle. ER klar til at gå i vinterhi – men prøver at lave flex skumtennis for at holde medlemmerne i gang. Åbner for børn og seniorer med flex åbningstid. Tennis ønsker sig stadig en tennishal.

Badminton: Har det svært, pt 67 medlemmer, 6 under 12 og 4 over 12, 18-25 nul medlemmer. Ca 30-32 medlemmer i den ældre del. Svært at få det til at hænge sammen, det er svært at få veteranspillerne til at forstå at man bliver nødt til at træne ungdommen. Tallene ser ikke for gode ud – Økonomien skal forbedres. Ingen turneringshold – kan ikke fylde haltiderne op. Overvejer at opsige nogle af haltiderne. Svært at bryde den nedadgående spiral.

Billard: Pt 32 medlemmer – har plan om at holde åbent hus for at tiltrække nye medlemmer. På det sportslige plan går det godt, jysk/fynsk mesterskab i serie 1, DM nummer 3 for serie 1 hold. Yngste medlem er 43 år gammel – ellers noget ældre. Økonomien balancerer og vi har hævet kontingentet en smule. Forventer til sæsonen, serie 3 går efter guldet – vi går efter Djurslands Mesterskabet.

Padel: God succes med flere spillere – Tennis har en god andel i dette og vi ser fra EBICs side en stigning i omsætningen. Evt. kunne banerne bruges til Pickleball også?

Længere snak om kontingenter, frivillighed etc.

**Ad e) Behandling af indkomne forslag**

Ingen

**Ad f) Valg af formand / kasserer / sekretær i lige år, næstformand i ulige år.**

Næstformandsposten er på valg. Ole har valgt at gå af og der er takket for indsatsen – Anja vil gerne stille op som næstformand. Anja er opstillet – og hermed valgt som næstformand i EIF.

Anja: Bred erfaring fra foreningsverdenen og har været ansat i EBIC. Boet i byen siden 2007.

**Ad g) Valg af 2 suppleanter**

Søren Brøgger Bundgaard er genvalgt, Henrik G undersøger om der er en mere.

**Ad h) Valg af to revisorer og en revisorsuppleant**

Lilli og Jan Baarup er genvalgt. Revisorsuppleant er fortsat Jeppe.

**Ad i) Eventuelt**

Padel: God succes med flere spillere – Tennis har en god andel i dette og vi ser fra EBICs side en stigning i omsætningen. Evt. kunne banerne bruges til Pickleball også?

**Tak til dirigenten for god gennemførelse.**